Men hun overhører to av vennene hennes sladre om henne og Joe, og denne sladderen når også Doug. Men det blir avslørt at Doug også har hatt affærer med andre kvinner, og Alice blir vitne til Doug som kysser en kollega. Alice bestemmer seg for å forlate Doug en gang for alle. Men Joe har imidlertid bestemt seg for å gjenforenes med sin tidligere kone. Alice går til Dr. Yang, som planlegger å forlate byen. Han gir henne en siste pakke med urter, og forteller henne at disse urtene kan skape en kraftig kjærlighetsdrikk. Alice må derfor velge mellom Joe og Doug. Hun går til søsteren sin Dorothy for å få råd. Dorothy har imidlertid julefest, og urtene blandes inn med eggedosis som blir spist i løpet av selskapet. Alle mennene under festen blir derfor forelsket i Alice, og hun flykter i panikk. Hjemme forteller Alice til Doug at ekteskapet deres er over. Hun avslører planene sine om å reise til Calcutta, hvor hun ønsker å hjelpe de fattige. Men Doug håner dette forslaget, og tviler på at Alice kan overleve uten luksusen hun har blitt vant til.